நமது காலை தரையில் தேய்க்க முற்படும் போது காலின் இயக்கத்தை எதிர்க்கும் விசையே உராய்வு எனப்படும்.
உராய்வு விசை ஒரு தொடுவிசை. இரு பொருட்கள் ஒன்றன் மீது மற்றொன்று நகரும் போதோ அல்லது நகர முற்படும் போதோ உருவாகும் விசையே உராய்வு விசை எனப்படும்.
உராய்வு ஏற்படக் காரணம் பரப்புகளில் உள்ள மேடுபள்ளங்களே ஆகும். நமது கண்களுக்கு மிக வழவழப்பாகத் தெரியும் பரப்புகள் கூட உண்மையில் ஏராளமான மேடுபள்ளங்களைக் கொண்டிருக்கும். இந்த மேடுபள்ளங்களைக் கொண்ட இரு பரப்புகள் ஒன்றன் மீது மற்றொன்று நகரும் போது மேடுபள்ளங்கள் ஒன்றுக்கொன்று பிணைந்து கொள்கின்றன. இதனால் பொருட்கள் நகர, இந்த பிணைப்பை முறியடிக்க நாம் அதிக விசையைக் கொடுக்க வேண்டியுள்ளது. சொரசொரப்பான பரப்புகளில் மேடு பள்ளங்கள் மிக அதிகம். எனவே உராய்வு விசை சொரசொரப்பான பரப்புகளில் அதிகம். 
உராய்வு விசை பின்வரும் காரணிகளைச் சார்ந்துள்ளது.
1. நிறை
2. பொருட்கள் தொடர்பு கொள்ளும் பரப்பின் தன்மை.
பொருளின் நிறை அதிகரித்தால், உராய்வு விசையும் அதிகரிக்கும். ஒரு இரும்பு குண்டையும் கிரிக்கெட் பந்தையும் ஒரே நேரத்தில் தரையில் உருட்டி விட்டால் கிரிக்கெட் பந்து இரும்பு குண்டை விட அதிக தூரம் செல்கிறது.
பரப்பு வழவழப்பாக இருக்கும் போது உராய்வு விசை குறைவாக இருக்கும்.
உராய்வு அன்றாட வாழ்வில் பங்கு
நம் அன்றாட வாழ்வில் உராய்வு ஒரு முக்கியப் பங்கு வகிக்கிறது. உராய்வு இயக்கத்தைத் தடுப்பதால் அது தீமை பயக்கிறது என நாம் நினைக்கலாம். ஆனால் அது தேவையான ஒரு தீங்கு.

விசையும் அழுத்தமும்
உராய்வைக் குறைத்தல்
உராய்வு
பாஸ்கல் விதி